6. โครงการในอนาคต

- พัฒนาและปรับปรุงการออกแบบและการผลิตอุปกรณ์จับยึด สำหรับผลิตรถยนต์ปริมาณสูง 
อาปิโกเป็นบริษัทที่มีชื่อเสียงในการผลิตเครื่องมือสำหรับประกอบรถยนต์ที่มีปริมาณการผลิตน้อย
และอาจเป็น ผู้ผลิตอุปกรณ์จับยึดที่ใหญ่ที่สุดในเอเซียตะวันออกเฉียงใต้มานานกว่า 20 ปี
ปัจจุบันเราผลิตอุปกรณ์จับยึด ให้แก่ รถยนต์เมอร์เซเดสเบนซ์  ซีคลาส ในประเทศไทย อินเดีย
และมาเลเซีย ซึ่งเรามีพันธมิตร ที่มีชื่อเสียงและมีความเชี่ยวชาญสูงทั้งใน เยอรมัน (บริษัท Comau
) และญี่ปุ่น (บริษัท Fuji System, Imanishi)

- ยกระดับควมเชี่ยวชาญในการผลิตแม่พิมพ์  บริษัท อาปิโก ได้หาผู้เชี่ยวชาญที่มีความรู้
ความสามารถด้านการออกแบบและวิศวกรรมแม่พิมพ์เพิ่มเติม
(ชาวญี่ปุ่น)และประกาศการเป็นพันธมิตรทางธุรกิจกับบริษัท ฟูจิ เทคนิกา จำกัด จากประเทศญี่ปุ่น
บริษัท ฟูจิ เทคนิกาเป็นหนึ่งในบริษัทผลิตแม่พิมพ์ระดับโลก

- เพิ่มขีดความสามารถด้านการผลิตชิ้นส่วนรถยนต์ที่มีความซับซ้อนและขนาดที่ใหญ่ขึ้น อาปิโก
ได้ร่วมลงทุนกับบริษัท มิตซูอิเกะ ซึ่งเป็นผู้ผลิตชิ้นส่วนโดยตรงให้กับรถนิสสันมานานกว่า 60 ปี
เพื่อพัฒนาความสามารถในการผลิตชิ้นส่วนรถยนต์ที่มีความซับซ้อน
และพัฒนาด้านวิศวกกรมไปในเวลาเดียวกัน นอกจากนี้ บริษัทได้ลงทุนในการสร้างโรงงานใหม่ขึ้น
โดยติดตั้งเครื่องจักร Komatsu ใหม่ทั้งหมดด้วยเงินลงทุนกว่า 1,000
ล้านบาทและเพื่อเป็นการพัฒนาความก้าวหน้าทางเทคนิคในการที่จะเป็นผู้ผลิตชิ้นส่วนระดับโลกอย่างต่อเนื่อง
บริษัท อาปิโก ได้ลงนามในสัญญาข้อตกลงความช่วยเหลือทางเทคนิค (T/A)
กับบริษัทชั้นนำในอุตสาหกรรมยานยนต์ในระดับโลก ได้แก่ EDSCHA Company
 ผู้ผลิตชิ้นส่วนยึดรั้งประตูรถยนต์, บานพับประตูรถยนต์และชุดเบรกมือรถยนต์ และบริษัทKautex
ผู้ผลิตถังน้ำมันพลาสติกจาประเทศเยอรมัน เพื่อการผลิตถังน้ำมันคุณภาพระดับโลก

- พัฒนากระบวนการผลิตอย่างต่อเนื่อง  เพื่อรักษามาตรฐานคุณภาพสูงสุด
อาปิโกได้นำระบบการผลิตแบบ ERP Oracle มาใช้ควบคู่กับระบบการผลิตแบบ Lean
 ระบบนี้จะช่วยลดความสูญเสียและความเสี่ยงในห่วงโซ่อุปทาน
เพื่อให้การผลิตมีประสิทธิภาพซึ่งจะส่งผลดีต่อลูกค้า ซึ่งใช้เวลามากกว่า 2
ปีในการพัฒนาระบบก่อนนำมาใช้ปฏิบัติงานจริง
ระบบได้ถูกพัฒนาและขยายผลต่อเนื่องไปยังบริษัทในเครือ เริ่มต้นที่ บริษัท อาปิโก ไฮเทค พาร์ทส์
จำกัด โดยหน่วยงานSuper Users ของทางบริษัทเอง นอกจากนี้ บริษัทฯ ยังนำระบบ Six
Sigma  มาใช้ในการแก้ปัญหาภายในบริษัท

- จัดตั้งบริษัทร่วมทุนในประเทศไทย กับบริษัท Sinoone Holdings
ซึ่งเป็นบริษัทในเครือของกลุ่มบริษัทมินต์ จากประเทศจีน  บริษัทร่วมทุนแห่งใหม่นี้ หรือ มินท์ อาปิโก
(ประเทศไทย) จำกัด มีทุนจดทะเบียน 178.5 ล้านบาท โดย Sinoone และอาปิโก ไฮเทค
ร่วมลงทุนคิดเป็นสัดส่วน 60:40 ตามลำดับ บริษัทร่วมทุนแห่งนี้จะดำเนินธุรกิจหลัก คือ
การออกแบบ, ผลิต, และทำการตลาดชิ้นส่วนอัดม้วน (Rolling) และอัดรีด (Extrusion)
ขึ้นรูปโลหะสำหรับรถยนต์
โดยที่โรงงานที่จะใช้ในการผลิตจะเริ่มก่อสร้างเร็วๆนี้ที่นิคมอุตสาหกรรมอมตะซิตี้ จังหวัดระยอง
บนพื้นที่ 100 ไร่
ซิ่งอาปิโกเพิ่งทำการซื้อเพื่อเพิ่มสายการผลิตและชนิดของผลิตภัณฑ์ให้มีความหลากหลายมากขึ้น
โดยที่โรงงานแห่งใหม่จะสร้างงานให้กับประเทศไทยถึง 200 ตำแหน่ง
ทั้งในระดับพนักงานและวิศวกร
นอกจากนี้มีลูกค้ารายใหญ่ในประเทศไทยได้ทำสัญญาในการสั่งซื้อชิ้นส่วนจากบริษัทร่วมทุนแห่งนี้แล้ว
การร่วมทุนระหว่างอาปิโก ไฮเทคและ Minth Group ในประเทศไทยครั้งนี้
เป็นการร่วมมือครั้งสำคัญครั้งแรกระหว่างประเทศไทยและประเทศจีนในอุตสาหกรรมชิ้นส่วนรถยนต์ในประเทศไทย
ซึ่งยังแสดงให้เห็นถึงพัฒนาการครั้งสำคัญด้านกลยุทธ์เพื่อเพิ่มขีดความสามารถในการแข่งขันในตลาดโลกและการเติบโตทางธุรกิจของอาปิโก
ไฮเทค ผลจากการร่วมทุนครั้งนี้
อาปิโกไฮเทคมีความเชื่อมั่นว่าจะสามารถเพิ่มพูนความเป็นเลิศทางเทคโนโลยีในการผลิตชิ้นส่วนรถยนต์และผลิตภัณฑ์ให้มีความหลากหลายมากขึ้นเพื่อตอบสนองความต้องการแก่กลุ่มลูกค้าของบริษัทสืบเนื่องมาจากการผนึกกำลังร่วมเป็นพันธมิตรกับบริษัทผู้ผลิตชาวจีนที่ได้รับการยอมรับว่าเป็นผู้ที่มีความเชี่ยวชาญและประสบความสำเร็จในวงการอุตสาหกรรมยานยนต์
นำมาซึ่งโอกาสในการต่อยอดสำหรับผลิตภัณฑ์ใหม่ๆในตลาดอาเซียน